
Europski parlament,
–	uzimajući u obzir Nacrt odluke Vijeća (12378/2023),
–	uzimajući u obzir nacrt Sporazuma u obliku razmjene pisama između Europske unije i Argentinske Republike o izmjeni Sporazuma u obliku razmjene pisama između Europske unije i Argentinske Republike na temelju članka XXVIII. Općeg sporazuma o carinama i trgovini (GATT) iz 1994. o izmjeni koncesija za sve carinske kvote uvrštene u raspored EU-a CLXXV. zbog povlačenja Ujedinjene Kraljevine iz Europske unije (12379/2023),
–	uzimajući u obzir zahtjev Vijeća za davanje suglasnosti u skladu s člankom 207. stavkom 4. prvim podstavkom i člankom 218. stavkom 6. drugim podstavkom točkom (a)(v) Ugovora o funkcioniranju Europske unije (C9‑0460/2023),
–	uzimajući u obzir članak 105. stavke 1. i 4. te članak 114. stavak 7. Poslovnika,
–	uzimajući u obzir mišljenje Odbora za poljoprivredu i ruralni razvoj,
–	uzimajući u obzir preporuku Odbora za međunarodnu trgovinu (A9‑0083/2024),
1.	daje suglasnost za sklapanje sporazuma;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i Argentinske Republike.

